CRNA GORA

**J.U. MUZIČKA ŠKOLA TIVAT**

Broj 120.

Tivat, 07.02.2015.g.

 **OPŠTINA TIVAT**

SKUPŠTINA OPŠTINE

**Predmet:** Informacija o radu J.U. Muzičke škole Tivat za 2014godinu

**KRATAK ISTORIJAT ŠKOLE**

J.U. Muzička škola Tivat ( u daljnjem tekstu Škola) osnovana je 1964.g. Osnivač je Opština Tivat. Do 1972 godine Škola je radila u sklopu Radničkog univerziteta, kada prelazi u status samostalne javne ustanove.

Počeci rada su je zatekli u nekadašnjem prostoru Doma za kulturu“ Gracija Petković“, zatim je „ podstanar“ u prizemlju nekadašnje zgrade opštine.

Od zemljtresa 1980 –te do novembra 2008.g. godine, Škola je radila u montažnoj baraci, prostor od 242 m² . Od novembra 2008.g. Škola je preseljena u privremeni objekat bivšeg vojnog hotela vlasništvo doo Adriatic Marinas iz Tivta, koji je zadovoljavao smještajne kapacitete škole.

- Novi školski objekat-

Izgradnja novog školskog objekta na staroj lokaciju u Kalimanju, pokrenuta je inicijativom Opštine Tivat. Novi školski objekat otvoren je 22.11.2011.

Objekat čine četiri etaže i raspolaže sa: koncertnom dvoranom sa 183 mjesta,malom dvoranom od 80 mjesta, 7 kabineta za grupnu nastavu, 14 kabineta za individualnu nastavu, zbornicom, portirnicom, prostorom za domara, prostorom za garderobu, kuhinjom, kancelarijama za direktora, sekretara i računovođu, kao i sanitarnim prostorijama na sve četiri etaže zgrade. Kao savremeni školski objekat, škola je prilagođena za djecu sa posebnim potrebama (prilazna rampa, lift i sanitarne prostorije).

 Škola je sa radom u novom objektu započela 19.09.2012.g.

Školske 2005/06.g. otvoreno je područno odjeljenje Škole u Radovićima.

Licencom Ministarstva prosvjete i sporta, od 31.07.2012.g. Sl.list br. 42/12 škola realizuje obrazovni program osnovnog muzičkog obrazovanja za instrumente: klavir, harmonika, violina, gitara, oboa, flauta, klarinet, saksofon, truba, horna, trombon i udaraljke, kao i program srednjeg muzičkog obrazovanja: muzički izvođač: flautista, klarinetista, saksofonista, trubač, hornista, trombonista i klavirista.

U školskoj 2014/15 škola je upisala treću generaciju učenika srednje muzičke škole, za duvačke instrumente i klavir.

Od školske 2012/13 nosi naziv JU Muzička škola Tivat.

Dan škole je 25 novembar.

**INSTRUMENTARIJ U ŠKOLI**

Pored adekvatnog prostora za rad ovoj edukativno - kulturnoj ustanovi neophodna su i učila za rad. Konstantno se trudimo da kroz određene donacije obogaćujemo naš instrumentalni inventar. U prosjeku, za jednu kalendarsku godinu škola nabavi 1-2 nova instrumenta.

U školskoj 2013.g. Škola raspolaže sa sledećim instrumentima:

1 koncertni klavir – KAWAY

1 polukoncertni klavir – YAMAHA, 14 pianina, 5 klavinova,

7 gitara, 1 bas i 1 električna gitara, 11 harmonika, 8 violina,

6 flauta, 1 blok flauta, 1 pikolo flauta, 11 klarineta, 1 bass clarinet,

2 oboa, 9 trube, 6 trombona, 5 horne, 1 tuba,

1 osnovni set za udaraljke, 1 marimba,

3 alt saksofona, 1 tenor saksofon.

**ŠKOLSKA 2013/14 g.**

Školsku 2013/14 godinu u osnovnom muzičkom obrazovanju završilo je 245 učenika, od toga 41 učenika u područnom odjeljnju Radovići.

Od školske 2009/10 škola je upisala prvu generaciju po novom obrazovnom programu (reformisani).

Srednja ocjena na kraju šk: 2013/14 za osnovno muzičko obrazovanje bila je 4,68.

Srednja ocjena srednje škole na kraju šk: 2013/14 bila je 4,70.

**TAKMIČENJA U ŠK: 2014.g.**

1. DRŽAVNO TAKMIČENJE – HERCEG NOVI
2. XXIV Internacionalno takmičenje Barleta – Italija
3. XII Internacionalno takmičenje gitare, Andaluzija – Španija
4. VI Internacionalno takmičenje gitare, Treviso – Italija
5. MEĐUNARODNO TAKMIČENJE DUVAČA “ Davorin Jenko” – BEOGRAD
6. V Omiš Gitar fest – Hrvatska
7. XI Takmičenje drvenih duvača Požarevac – Srbija
8. XIX Međunarodno takmičenje “ Petar Konjović” Beograd – Srbija
9. XIX Festival “ Dani harmonike” Smederevo – Srbija
10. II Takmičenje hornista “ Isidor Bajić” Novi Sad – Srbija
11. I Međunarodno takmičenje “ Harmonika fest” Tivat – Crna Gora
12. XIII Međunarodno takmičenje muzičara “ Ohridski biseri “ Ohrid – Makedonija
13. Međunarodno takmičenje pijanista “ Viva musica “ H. Novi – Crna Gora
14. Internacionalno takmičenje gitare Los Angelos - USA

**UKUPNI rezultati takmičenja u šk: 2013/14.g.:**

5 specijalnih, 25 prvih, 16 drugih , 10 trećih i 2 četvrte nagrade.

**ŠKOLSKA 2014/15.g.**

Ova školska godina posebno je značajna za Muzičku školu Tivat, obilježava 50 godina od svog osnivanja i 10 godina rada područnog odjeljenja škole u Radovićima.

Ovaj značajan jubilej obilježavat će se cijelu kalendarsku 2015.g. nizom značajnih aktivnosti.

Osnovnu muzičku školu u šk: 2014/15 god. pohađa 306 učenika (matična škola 268 i područno odjeljenje Radovići 38 učenika). Nastavu u reformisanim razredima ( I – VI ) pohađa 76 učenika).

U Školi je zastupljena nastava za sljedeće instrumente: klavir, harmonika, gitara, violina, flauta, oboa, klarinet, saksofon, udaraljke (bubnjevi i marimba ), truba, horna i trombon.

Srednju muzičku školu uči 17 učenika, što ukupno čini 323 učenika u školi.

Pored individualne nastave na instrumentu, zastupljena je i nastava solfeđa, hora, kamerne muzike,orkestra i džez muzike, za učenike na osnovnom nivou.

Na početku svake školske godine izrađuju se individualni planovi rada za svakog učenika pojedinačno, kao i poseban plan rada za nastavu solfeđa, hora, kamerne muzike,orkestra i džez muzike.

Ovakav način izrade planova izveden je iz Godišnjeg plana rada škole, kojeg na početku školske godine donosi Nastavničko vijeće, a usvaja Školski odbor.

Plan obuhvata izvještaje po mjesecima i po klasifikacionim periodima kojih u jednoj školskoj godini ima 4.

U I polugodištu školske godine aktivnosti su usmjerene na Interne časove za roditelje, školske koncerte i novogodišnji bazar na nivou grada.

II polugodište interesantno je za aktivnosti van naše sredine, koje su najviše takmičarskog karaktera i veoma značajne za Školu.

**KADROVSKA STRUKTURA U ŠKOLI:**

Osoblje škole sačinjavaju: direktor, 37 nastavnika ( stalni ili određeni radni odnos, spoljnji saradnici), 1 računovođa i 3 radnice na održavanju čistoće kao i radnik na održavanju opreme i objekta škole.

Svi zaposleni raspolažu adekvatnom stručnom spremom.

**FINANSIRANJE ŠKOLE**

JU Muzička škola Tivat, svoje tekuće aktivnosti (kao i ostale jedinice u sistemu obrazovanja), realizuje iz državnog budžeta.

Pored toga škola ima i donatore, pomoću čijih sredstava je uspjela da obezbijedi kvalitetan instrumentarij za rad, kao i troškove za različita takmičenja u državi i van nje, seminare za učenike i nastavnike i mnoge druge aktivnosti karakteristične za muzičke škole. Značajniji donatori:

- Opština Tivat ,

- Adriatic Marinas doo – Porto Montenegro,

- Luštica Development,

- Royal College of Music – Stockholm,

- Tenth Planet – Tivat,

- TO Tivat,

- pojedinci.

**RADNO VRIJEME ŠKOLE**

Zbog specifičnosti nastave škola radi u dvije smjene, sa šest radnih dana u nedelji.

Prva smjena počinje od 7,30 h do 13 h.

Druga smjena počinje od 14 h do 20 h.

**VAN NASTAVNE AKTIVNOSTI**

Tokom jedne nastavmne godine u Muzičkoj školi Tivat realizuje se niz više ili manje značajnih van nastavnih aktivnosti. Navodimo samo neke, koje smo realizovali od avgusta 2014 do sada:

* odlična saradnja sa NVO Ars praesentia, sa kojom je dvanaest godina za redom, realizovan projekat Međunarodnih duvačkih radionica. Zahvaljujući ovom projektu kao i mnogim seminarima, tokom nastavne godine, napravila se baza za razvoj duvačkih instrumenata. Cijeneći značaj ovog projekta podrška je stigla i iz lokalne uprave, a škola je svoj imidž proširila i van granica Crne Gore.
* na početku ove školske godine ( 11 – 15 septembra) škola je bila domaćin profesorima Suldal Kulturskule iz Norveške. Profesori na čelu sa gospodinom Hakon Nilsenom i gospođom Aud Marit Hauge, su tokom petodnevne studijske posjete imali priliku da vide organizaciju i način izvođenja nastave u našoj školi, da se upoznaju sa metodikom i metodologijom rada, kao i da upoznaju i vide prirodne i kulturne ljepote Tivta i Boke Kotorske. Muzička škola Tivat ove godine slavi 50 godina postojanja i to je bila prva u nizu manifestacija koja je obilježila ovaj značajan jubilej. Izbor naše škole za studijsku posjetu je za nas posebna čast i priznanje ozbiljnosti kvaliteta rada sa učenicima, koji na državnim i međunarodnim takmičenjima postižu izvanredne rezultate. Ovom saradnjom školi i gradu otvaraju se mnoge mogućnosti.
* jedna od interesantnih aktivnosti u školi je i džez odsjek kojeg njegujemo već četvrtu godinu i sa čijim rezultatima smo posebno zadovoljni. Mladi džez muzičari poznati su na crnogorskoj sceni kroz različite projekte i nastupe.
* posjeta HNK Split i operi J. Gotovac ” Ero s onoga svijeta” je značajan segment u edukaciji mladih muzičara i potreba upoznavanja svih većih muzičkih formi.
* posjeta koncertima crnogorskog simfonijskog orkestra u CNP Podgorica…

**POTREBE ŠKOLE U NAREDNOM PERIODU:**

* Radovi na elektro instalacijama i opremi (rasvjeta) u maloj dvorani škole;
* Dvorište škole ne posjeduje ogradu, s toga je neophodno i na tom polju preduzeti određene aktivnosti kako bi se spriječio vandalizma, koji je najviše izražen tokom kasnih noćnih sati. Objekat je sa jedne strane u staklu i samim tim je neophodna ograda oko dvorišta škole.

Ograđivanjem školskog dvorišta stvorit će se mogućnost i oplemenjivanja prostora. Ideja je da se ovaj vid uradi kroz projekat – Zajedno za zajednicu, a u obliku permanent kulture.

**MISIJA I VIZIJA ŠKOLE**

Jedan od osnovnih ciljeva muzičkih škola zapravo i jeste razvijanje smisla za njegovanje i prihvatanje kulturnog nasljeđa, savremenih dostignuća i univerzalnih muzičkih vrijednosti, kod nas i u svijetu. Takođe, razvijanje kod učenika muzičkog ukusa i sposobnosti kritičkog zapažanja dobre i loše muzike, kao i razvoj opšte kulture u sredini u kojoj škola djeluje i integracija u tokove najznačajnijih muzičkih pravaca. Polazimo od činjenice da Muzička škola u Tivtu može da bude jedan od glavnih nosioca ne samo muzičkog vaspitanja i obrazovanja, već i muzičkog kulturnog života u ponudi našeg okruženja.

Specifičnost ove Škole i njegovanje vrlo uspješnog duvačkog odsjeka, bez čijeg sastava danas ne može da se zamisli nijedan ozbiljni revijski, big – bend ili jazz orkestar, stvaraju mogućnost formiranja i razvoja odsjeka za evergrin, zabavnu i jazz muziku kroz nastavni proces.

Ovaj Projekat – razvoja duvačkih instrumenta, prepoznali su i eminentni profesori iz ove oblasti, kako iz okruženja tako i profesori sa Kraljevske akademije iz Stockholma, koji sarađuju sa Školom već desetak godina.

Brojni seminari, Međunarodne duvačke radionice, osvojene nagrade na državnim i međunarodnim takmičenjima, najbolja su potvrda kvaliteta i angažovanja nastavnog osoblja.

Škola uživa ugled u gradu, državi i okruženju. Njeguje dobru saradnju sa lokalnom zajednicom, gdje je uključena u mnoge zajedničke projekte.

Sve je ovo postignuto zahvaljujući organizovanom i sistematskom radu kolektiva i srećnom spoju pedagoškog iskustva i prakse.

Intezivna saradnja, povjerenje, nove inicijative, uzajamna podrška, stvaraju kvalitetan put školi, a samim tim utiču i na unapređenje obrazovanja u Crnoj Gori.

direktorka Škole, Bubanja Pina prof.

• Svi izrazi koji se u ovom Izvještaju koriste za fizička lica u muškom rodu obuhvataju iste izraze u ženskom rodu